CELEX: 32006R0781
Language: et
Date: 2006-05-24 00:00:00
Title: Komisjoni määrus (EÜ) nr 781/2006,  24. mai 2006 , teatavate kaupade klassifitseerimise kohta kombineeritud nomenklatuuris

25.5.2006   
            
            
               ET
            
            
               Euroopa Liidu Teataja
            
            
               L 137/15
            
         
      KOMISJONI MÄÄRUS (EÜ) nr 781/2006,
   24. mai 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitletavate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineerituid nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus esitatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. mai 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 486/2006 (ELT L 88, 25.3.2006, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Tugevast papist pealepandava kaanega (hingede või kinnituseta) karp, mille mõlemad osad on paberist välispinnaga. Karbi mõõtmed: 5,5 cm (pikkus) × 4,5 cm (laius) × 3 cm (kõrgus). Kaanel on kaunistuseks tekstiillint.
                  Karbis on täpselt karbi suurune 1 cm paksusest poroloonist äravõetav padjand, mille pealispind on kaetud tekstiilmaterjaliga, millel on sameti imitatsiooniga tekstiilfloki kiht. Keskel, lõigatud läbi kogu padjandi, on poolringikujuline sisselõige ehte, nt sõrmuse hoidmiseks.
                  (ehtekarp)
                  (Vaata fotod nr 637 A, B ja C) (1)
                  
               
               
                  4202 99 00
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 48 märkusega 2 h ning CN-koodide 4202 ja 4202 99 00 sõnastusega.
                  Papi tugevus näitab, et toode sobib pikaajaliseks kasutuseks. Peale selle määravad poroloonpadjandi mõõtmed (suuruse vastavus karbile, paksus), selle välisilme (sarnasus karusriidega) ja eelkõige sisselõike kuju, toote kuuluvuse kaanega pakendite hulka, mis on sarnased ühte juveeltoodet mahutavate “ehtekarpidega”. Vaata HS selgitavad märkused, rubriik 4202, seitsmes lõik.
                  Lisaks sellele on toode kaetud paberiga, mis vastab rubriigi 4202 sõnastuse teises pooles nimetatud pakenditele esitatavatele tingimustele.
                  Arvestades toote objektiivseid omadusi (tugev papp, porolooni eripära), on see kavandatud spetsiifilise kauba – juveeltoote – hoidmiseks. Seega on tegemist rubriigi 4202 sõnastuse teises pooles nimetatud tootega ja sellisena seda ei klassifitseerita gruppi 48, vastavalt grupi 48 märkusele 2 h. Vaata ka HS selgitavad märkused, rubriik 4819, A osa esimese lõigu esimene lause.
               
            
         
      
         
      
         
      
         (1)  Fotod on üksnes illustratsiooniks.